ຫາລືການອຳນວຍຄວາມສະດວກດ້ານການຄ້າຊາຍແດນ
ກອງປະຊຸມປຶກສາຫາລື ແລະ ການນຳສະເໜີຜົນວິໃຈ ທາງດ້ານການອຳນວຍຄວາມສະດວກດ້ານການຄ້າຊາຍ ແດນລະຫວ່າງແຂວງຄຳມ່ວນ, ສະຫວັນນະເຂດ ສປປ ລາວ ກັບຈັງຫວັດນະຄອນພະນົມ ແລະ ມຸກດາຫານ ຣາຊະອາ ນາຈັກໄທ ໄດ້ຈັດຂຶ້ນເມື່ອບໍ່ ດົນນີ້, ທີ່ແຂວງຄຳມ່ວນ, ໂດຍ ການເປັນປະທານຂອງທ່ານ ບຸນມີ ພິມມະສອນ ຮອງເຈົ້າ ແຂວງຄຳມ່ວນ, ໂດຍມີຜູ້ຕາງ ໜ້າ ໂຄງການພັດທະນາເສດ ຖະກິດທ້ອງຖິ່ນ ແລະ ພາກພື້ນ ຕາມແລວເສດຖະກິດຕາເວັນ ອອກ-ຕາເວັນຕົກ ແລະ ພາກ ສ່ວນກ່ຽວຂ້ອງເຂົ້າຮ່ວມ. ເພື່ອ ປຶກສາຫາລືຜົນການວິໃຈກ່ຽວກັບການອຳນວຍຄວາມສະ ດວກການຄ້າຊາຍແດນດ້ານ ຜະລິດຕະພັນ, ວັດຖຸດິບກະສິ ກຳຈາກທັງສອງຝັ່ງເຂດຊາຍແດນ, ໃນດ້ານນະໂຍບາຍ ແລະ ກົດລະບຽບທີ່ມີອິດທິພົນຕໍ່ ການເຄື່ອນໄຫວຂອງຜະລິດ ຕະພັນກະສິກຳ. ການຮ່ວມມື ດ້ານທຸລະກິດຂ້າມແດນໃນ ເຂດຊາຍແດນຢູ່ທຸກໆແຂວງ ທີ່ ເປັນຊາຍແດນຄູ່ ເພື່ອຮັບປະກັນ ຜົນໄດ້ຮັບຂອງການພັດທະນາ ແຜນໄລຍະສັ້ນ ແລະ ກາງໃນ ຂົງເຂດການຄ້າຊາຍແດນ ຢູ່ 4 ດ່ານຄື: ດ່ານແດນສະ ຫວັນ-ລາວບາວ, ຄຳມ່ວນ- ນະຄອນພະນົມ, ສະຫວັນນະ ເຂດ-ມຸກດາຫານ ແລະ ແມ່ ສອດ-ເມວະດີ, ໂດຍບັນດາ ເງື່ອນໄຂທີ່ໄດ້ຖືກນໍາໃຊ້ເປັນ ພື້ນຖານສຳລັບການຄັດເລືອກສິນຄ້າກະສິກຳ ທີ່ແນະນຳແຕ່ ລະຊາຍແດນຄື: ມູນຄ່າການ ຄ້າທີ່ເປັນທາງການ, ທ່າອ່ຽງ ການເພີ່ມຂຶ້ນຂອງມູນຄ່າການຄ້າ, ຄວາມຖີ່ ແລະ ຄວາມປົກ ກະຕິຂອງຈຳນວນການເສຍ ພາສີ, ທ່າແຮງສຳລັບການ ຫລຸດຜ່ອນມາດຕະການຍົກ ເວັ້ນພາສີຢູ່ໃນລະດັບທ້ອງຖິ່ນ ແລະ ທັດສະນະການ ເພີ່ມມູນ ຄ່າການຄ້າ, ຜ່ານການປະ ຕິບັດ ແຜນວຽກຂອງສະຖາ ບັນລຸ່ມແມ່ນ້ຳຂອງເພື່ອຫລຸດຜ່ອນມາດຕະການຍົກເວັ້ນ ພາສີໄລຍະສັ້ນ 1 ປີ ແລະ ໄລ ຍະກາງ 1-5 ປີ, ເພື່ອແນ ໃສ່ ປັບປຸງປະສິດທິພາບຂອງ ການ ຈັດຕັ້ງປະຕິບັດມາດຕະ ການຍົກເວັ້ນພາສີທີ່ມີຢູ່ໃນ ລະດັບທ້ອງຖິ່ນຕາມການ ຄ້າຊາຍ ແດນທີ່ຖືກຄັດເລືອກ ກ່ຽວກັບຜະລິດຕະພັນກະ ສິກຳ, ການກຳນົດປະເພດ ຂອງການຍົກເວັ້ນພາສີ ທີ່ນຳ ໃຊ້ໂດຍເຈົ້າໜ້າທີ່ທ້ອງຖິ່ນ ຂອງແຕ່ລະຝ່າຍເປັນຕົ້ນ ແມ່ນນະໂຍບາຍ, ກົດລະ ບຽບ, ຄ່າທຳນຽມ, ຄ່າບໍລິ ການ, ກຳນົດບັນຫາຂອງ ການນຳເຂົ້າ ແລະ ສົ່ງອອກ ທີ່ຜູ້ປະກອບການ SMEs ແລະ ຜູ້ໃຫ້ບໍລິການຂົນສົ່ງ ຢູ່ດ່ານ ແລະ ນອກດ່ານ ທີ່ ທາງພາກລັດ ນຳໃຊ້ຍົກເວັ້ນ ພາສີ ແລະ ບັນຫາອື່ນໆ.
+ ການໂຄສະນາເຜີຍແຜ່ບັນດານິຕິກຳຊາຍແດນລະຫວ່າງ ສປປ ລາວ ກັບປະເທດໃກ້ຄຽງ
+ ນະຄອນຫລວງວຽງຈັນ-ໜອງຄາຍເພີ່ມທະວີວຽກງານຮັກສາຄວາມສະຫງົບຊາຍແດນສອງຝ່າຍ